17. ΝΟΜΟΣ υπ’ αριθ. 638 της 7/13 Ιουλ. 1948 (ΦΕΚ Α΄ 182) Περί τροποποιήσεως και συμπληρώσεως των περί Ταμείου Ασφαλίσεως Ορθοδόξου Εφημεριακού Κλήρου Ελλάδος (Τ.Α.Κ.Ε.) διατάξεων. Άρθρ.1.-3.(Τροποποιούνται τα άρθρ. 1, 3 και 5 του Α.Ν. 625/45). Άρθρ.4.-Μέτοχος του Ταμείου ή και οικογένειαι αποβιωσάντων τοιούτων, μη δυνηθέντες από της τελευταίας πολεμικής περιόδου να υποβάλωσιν εμπροθέσμως τα δικαιολογητικά συνταξιοδοτήσεως αυτών θεωρούνται ως εμπρόθεσμοι, εάν υπέβαλον ταύτα μέχρι σήμερον ή εάν υποβάλωσι ταύτα εντός εξαμήνου. Σελ. 268 Άρθρ.5.-Δι’ αποφάσεως των Υπουργών Θρησκευμάτων και Εθνικής Παιδείας και Οικονομικών δύνανται να αναπροσαρμόζωνται προς τας εκάστοτε οικονομικάς συνθήκας τα αναφερόμενα εις τας διατάξεις περί εκτελέσεως Εκκλησιαστικών έργων της ενοριακής νομοθεσίας ποσά. Άρθρ.6.-Μόνιμοι υπάλληλοι του Ταμείου Ασφαλίσεως και Αρωγής Ορθοδόξου Εφημεριακού Κλήρου Ελλάδος (ΤΑΚΕ) λογίζονται υποχρεωτικώς μέτοχοι του Μετοχικού Ταμείου Πολιτικών Δημοσίων Υπαλλήλων (Μ.Τ.Π.Υ.) επί καταβολή υφ’ εκάστου υπαλλήλου 2% επί των μηνιαίων αυτού αποδοχών και 3% υπό του Οργανισμού του ΤΑΚΕ των ανωτέρω ποσοστών παρακρατουμένων υπό του Ταμείου του ΤΑΚΕ και αποδιδομένων δι’ ονομαστικής καταστάσεως ανά τρίμηνον προκαταβολικώς. «2.Οι ανωτέρω δύνανται να αναγνωρίσωσι παρά τω Μ.Τ.Π.Υ. άπασαν την προς της ισχύος του παρόντος Νόμου τακτικήν ή έκτακτον υπηρεσίαν αυτών ως υπαλλήλων του ΤΑΚΕ εφαρμοζομένων και επ’ αυτών των περί αναδρομικής εγγραφής εκάστοτε ισχυουσών διατάξεων επί των Πολιτικών Δημοσίων Υπαλλήλων μετόχων αυτού. Το ποσοστόν της κρατήσεως δια την αναγνώρισιν ταύτην και ειδικώς δια τους μετόχους τούτους υπολογίζεται εις 5% επί του συνόλου των μηνιαίων αποδοχών των δι’ έκαστον αναγνωριζόμενον μήνα εντόκως. Αι εκ της αιτίας ταύτης προκύπτουσαι οφειλαί θέλουσιν αποδοθή υπό του ΤΑΚΕ εις το Μ.Τ.Π.Υ. εφ’ άπαξ, εντός μηνός από της κοινοποιήσεως του σχετικού εγγράφου του Μ.Τ.Π.Υ. ου καθορίζοντος ταύτας. Το ΤΑΚΕ εν συνεχεία θέλει φέρει εις χρεώσιν των οικείων υπαλλήλων του, τα αναλογούντα δι’ ένα έκαστον εκ της αιτίας ταύτης ποσά, άτινα θέλουσιν παρακρατηθή εκ της μισθοδοσίας των μετά του νομίμου τόκου δι’ ίσων μηνιαίων δόσεων καθορισθησομένων παρά του Διοικητικού Συμβουλίου του ΤΑΚΕ. Το δικαίωμα τούτο της αναδρομικής εγγραφής δέον ν’ ασκηθή εντός ανατρεπτικής προθεσμίας έξ μηνών από της ισχύος του παρόντος». Η παρ. 2 προσετέθη δια του Νόμ. 2265/1952. Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 33.Η.α.16-17 Τ.Π.Ο.Ε.Κ.Ε. πρώην Τ.Α.Κ.Ε. 22 